CELEX: 52017PC0271
Language: fi
Date: 2017-05-30
Title: Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöönotosta muuttoliikkeeseen, pakolaisvirtoihin ja turvallisuusuhkiin liittyvien tämänhetkisten haasteiden edellyttämiä välittömiä talousarviotoimenpiteitä varten

EUROOPAN KOMISSIO
            Bryssel 30.5.2017
            COM(2017) 271 final
            Ehdotus
            EUROOPAN PARLAMENTIN JA NEUVOSTON PÄÄTÖS
            joustovälineen varojen käyttöönotosta muuttoliikkeeseen, pakolaisvirtoihin ja turvallisuusuhkiin liittyvien tämänhetkisten haasteiden edellyttämiä välittömiä talousarviotoimenpiteitä varten
            
               
         
         
            
               PERUSTELUT
            
            
               Vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetussa neuvoston asetuksessa (EU, Euratom) N:o 1311/2013
                  1
                säädetään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien puitteissa. Komissio on esittänyt ehdotuksen neuvoston asetuksen (EU, Euratom) N:o 1311/2013 muuttamisesta.
                  2
                Neuvosto on muuttanut komission ehdotusta. Muutetusta ehdotuksesta on saavutettu laaja-alainen poliittinen yhteisymmärrys neuvostossa, ja se on hyväksytty myös Euroopan parlamentissa
                  3
               . Neuvoston odotetaan hyväksyvän monivuotisen rahoituskehyksen väliarviointia koskevan ehdotuspaketin pian vuoden 2018 talousarvioesityksen esittämisen jälkeen. Sen vuoksi on tarkoituksenmukaista, että vuotta 2018 koskeva talousarvioesitys ja tämä joustovälineen varojen käyttöönottoa koskeva ehdotus esitetään yhdessä ja että joustovälinettä koskevassa ehdotuksessa otetaan huomioon neuvoston asetukseen (EU, Euratom) N:o 1311/2013 odotettavissa olevat muutokset. Jos monivuotista rahoituskehystä koskevan tarkistetun asetuksen muodollinen hyväksyminen kuitenkin viivästyy, tätä ehdotusta muutetaan siten, että se vastaa vuoden 2018 talousarvion hyväksymisajankohtana voimassa olevaa monivuotisesta rahoituskehyksestä annettua asetusta.
            
            
               Tarkasteltuaan kaikkia mahdollisuuksia määrärahojen uudelleen kohdentamiseen ja käytettyään koko kohdentamattoman liikkumavaran meno-otsakkeen ”Turvallisuus ja kansalaisuus” (otsake 3) sisällä komissio esittää neuvoston asetuksen (EU, Euratom) N:o 1311/2013 11 artiklan ja talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  4
                12 kohdan mukaisesti, että joustovälineestä otetaan vuonna 2018 käyttöön 817,1 miljoonaa euroa. 
            
            
               Joustovälineestä on monivuotista rahoituskehystä koskevan asetuksen tarkistamisen jälkeen käytettävissä varoja seuraavasti: vuosittain käytettävissä oleva määrä on 600 miljoonaa euroa vuoden 2011 hintoina ja 689 miljoonaa euroa käypinä hintoina. Tähän määrään lisätään Euroopan unionin solidaarisuusrahaston ja Euroopan globalisaatiorahaston peruuntuneet määrät (nämä määrät olivat vuoden 2016 lopussa 646 miljoonaa euroa). Kun otetaan lisäksi huomioon joustovälineen vuoden 2017 varoista kohdentamatta jäänyt osuus (joka vastaa vuotuisen määrän lisäystä 471 miljoonasta eurosta 600 miljoonaan euroon), joka on 129 miljoonaa euroa vuoden 2011 hintoina ja 146 miljoonaa euroa käypinä hintoina, joustovälineen käytettävissä olevien varojen kokonaismäärä on 1 481 miljoonaa euroa.
            
            
               Tässä esitetty joustovälineen varojen käyttöönotto koskee monivuotisen rahoituskehyksen otsakkeen 3 enimmäismäärän ylittämistä 817,1 miljoonalla eurolla. Käyttöön otettavat varat on tarkoitettu toimenpiteisiin, joilla tuetaan muuttoliikkeen, pakolaisvirtojen ja turvallisuusuhkien hallintaa.
            
            
               Jos monivuotista rahoituskehystä koskevan tarkistetun asetuksen muodollinen hyväksyminen viivästyy, tätä ehdotusta voidaan muuttaa seuraavasti: joustovälineestä käyttöön otettavaa määrää vähennetään 541 miljoonaan euroon ja samalla esitetään ehdotus ennakoimattomia menoja varten varatun liikkumavaran käyttöön ottamisesta, jotta saadaan käyttöön puuttuvat varat, jotka tarvitaan muuttoliikkeeseen ja turvallisuuteen liittyvien menojen rahoittamiseksi otsakkeessa 3. Liikkumavarasta saatavat varat (276,1 miljoonaa euroa) otetaan käyttöön ylittämällä kyseisen otsakkeen enimmäismäärä (ja toimenpiteen vaikutus tasoitetaan tekemällä vastaavansuuruinen vähennys otsakkeeseen 2 samana vuonna).
            
            
               Ehdotettuja joustovälineestä käyttöön otettavia varoja vastaavat alustavat maksumäärärahat on laskettu erityyppisten rahoitettavien toimenpiteiden ennakkomaksuihin, ennakkomaksujen kuittaamiseen ja loppumaksuihin sovellettavien sääntöjen perusteella. Määrät on esitetty seuraavassa taulukossa.
            
            
               (milj. euroa, käypinä hintoina)
            
            
                     
                        Vuosi
                     
                  
                  
                     
                        Joustovälineestä pakolaiskriisin hallintaa varten vuonna 2018 käyttöön otettavia varoja vastaavat maksumäärärahat
                     
                  
               
                     
                        2018
                     
                  
                  
                     
                        452,9
                     
                  
               
                     
                        2019
                     
                  
                  
                     
                        207,6
                     
                  
               
                     
                        2020
                     
                  
                  
                     
                        123,3
                     
                  
               
                     
                        2021
                     
                  
                  
                     
                        33,3
                     
                  
               
                     
                        Yhteensä
                     
                  
                  
                     
                        817,1
                     
                  
               
               Ehdotus
            
            
               EUROOPAN PARLAMENTIN JA NEUVOSTON PÄÄTÖS
            
            
               joustovälineen varojen käyttöönotosta muuttoliikkeeseen, pakolaisvirtoihin ja turvallisuusuhkiin liittyvien tämänhetkisten haasteiden edellyttämiä välittömiä talousarviotoimenpiteitä varten
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen,
            
            
               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  5
                ja erityisesti sen 12 kohdan,
            
            
               ottavat huomioon Euroopan komission ehdotuksen,
            
            
               sekä katsovat seuraavaa: 
            
            
               (1)Joustovälineen avulla on tarkoitus rahoittaa selkeästi määriteltyjä menoja, joita ei ole pystytty rahoittamaan yhden tai useamman muun otsakkeen enimmäismäärien puitteissa.
            
            
               (2)Joustovälinettä varten käytettävissä oleva vuotuinen enimmäismäärä on 600 000 000 euroa (vuoden 2011 hintoina) neuvoston asetuksen (EU, Euratom) N:o 1311/2013
                  6
                11 artiklassa säädetyn mukaisesti. 
            
         
         
            
               (3)Jotta voitaisiin vastata muuttoliikkeeseen, pakolaisvirtoihin ja turvallisuusuhkiin liittyviin tämänhetkisiin haasteisiin, on tarpeen ottaa käyttöön merkittäviä lisämääriä, joilla voidaan viipymättä rahoittaa tarvittavia toimenpiteitä.
            
            
               (4)Kun on tarkasteltu kaikkia mahdollisuuksia kohdentaa uudelleen määrärahoja otsakkeen 3 (Turvallisuus ja kansalaisuus) sisällä sen enimmäismäärän puitteissa, voidaan todeta, että joustovälineestä on tarpeen ottaa käyttöön otsakkeen 3 enimmäismäärän ylittävä 817 056 198 euron määrä, jolla täydennetään unionin varainhoitovuoden 2018 yleisessä talousarviossa muuttoliike-, pakolais- ja turvallisuusasioiden alalla toteutettavien toimenpiteiden rahoittamiseksi käytettävissä olevaa rahoitusta. Tämä määrä sisältää aiemmilta vuosilta peräisin olevat Euroopan unionin solidaarisuusrahaston ja Euroopan globalisaatiorahaston peruuntuneet määrät asetuksen (EU, Euratom) N:o 1331/2013 11 artiklan 1 kohdan mukaisesti. 
            
            
               (5)Joustovälineestä käyttöön otettuja varoja vastaavat maksumäärärahat olisi jaettava useamman varainhoitovuoden jaksolle maksettavien määrien odotetun kehityksen perusteella,
            
            
               OVAT HYVÄKSYNEET TÄMÄN PÄÄTÖKSEN:
            
            
               1 artikla
            
            
               1.Otetaan käyttöön joustovälineestä 817 056 198 euroa otsakkeeseen 3 (Turvallisuus ja kansalaisuus) sisältyvinä maksusitoumusmäärärahoina unionin varainhoitovuoden 2018 yleiseen talousarvioon.
            
            
               Ensimmäisessä alakohdassa mainittu määrä käytetään rahoittamaan toimenpiteitä, joilla vastataan muuttoliikkeeseen, pakolaisvirtoihin ja turvallisuusuhkiin liittyviin tämänhetkisiin haasteisiin.
            
            
               2.Joustovälineestä 1 kohdan mukaisesti käyttöön otettavia varoja vastaavat maksumäärärahat jakautuvat seuraavasti:
            
            
               a)452 952 126 euroa vuonna 2018;
            
            
               b)207 556 299 euroa vuonna 2019;
            
            
               c)123 308 626 euroa vuonna 2020;
            
            
               d)33 339 147 euroa vuonna 2021.
            
            
               Ensimmäisessä alakohdassa mainittuja maksumäärärahojen määriä voidaan kuitenkin mukauttaa kunkin varainhoitovuoden osalta ja ne hyväksytään vuotuisen talousarviomenettelyn mukaisesti. 
            
            
               2 artikla
            
            
               Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  EUVL L 347, 20.12.2013, s. 884.
               
               
                  
                     (2)
                  COM(2016) 604, 14.9.2016.
               
               
                  
                     (3)
                  P8_TA(2017)0111, 5.4.2017.
               
               
                  
                     (4)
                  EUVL C 373, 20.12.2013, s. 1.
               
               
                  
                     (5)
                  EUVL C 373, 20.12.2013, s. 1.
               
               
                  
                     (6)
                  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).